రూ.10,000 కోట్ల పెట్టుబడులు, 50,000 ఉద్యోగాలు లక్ష్యం‘ఐ-తెలంగాణ, 2017’ సదస్సు సందర్భంగా తెలంగాణ ఐటి శాఖ మంత్రి కెటిఆర్ రాష్ట్ర ఐఒ టి, ఇ-వేస్ట్ మేనేజ్మెంట్ విధానాలను ఆవిష్కరించారు. ఐఒటి పాలసీ ద్వారా ఐఒటి ఆధారిత వ్యాపారాలు, ఉత్పత్తి రంగంలోకి రూ.10,000 కోట్ల పెట్టుబడులు ఆకర్షించి 50,000 ఉద్యోగాలు కల్పించాలని లక్ష్యంగా నిర్ణయించారు. ఇందుకోసం హైదరాబాద్, వరంగల్, సిరిసిల్ల జిల్లాల్లో ఐదు ప్రత్యేక జోన్లు ఏర్పాటు చేస్తారు. స్మార్ట్ సిటీ సొల్యూషన్స్, మెడికల్, హెల్త్ ఐఒటి, అగ్రిటెక్, స్మార్ట్ లాజిస్టిక్స్పై తెలంగాణ ఐఒటి ప్రధానంగా దృష్టి పెట్టింది. ‘సమగ్ర ఐఒటి వ్యవస్థ ఏర్పాటు ద్వారా ఈ రంగంలో అంతర్జాతీయ శక్తిగా ఎదగాలనుకుంటున్నాం. వివిధ ప్రభుత్వ రంగ సంస్థలు,శాఖలు కూడా ఐఒటి ఉపయోగించాలి. ఈ ఆశయాలకు అనుగుణంగానే ఐఒటి విధానం రూపొందించాం’ అని కెటిఆర్ చెప్పారు. ఏటా 25 వేల టన్నుల ఇ-వేస్ట్తో హైదరాబాద్ ప్రస్తుతం దేశంలో ఆరో స్థానంలో ఉండడం ఆందోళన కలిగిస్తోందన్నారు. ఫిక్కీ సెక్రటరీ జనరల్ సంజయ్ బారు, రాష్ట్ర ఐటి శాఖ ప్రధాన కార్యదర్శి జయేశ్ రంజన్, సైయెంట్ ఎగ్జిక్యూటివ్  చైర్మన్ బివిఆర్ మోహన్ రెడ్డి, హ్యులెట్ ప్యాకర్డ్ ఇండియా ఆర్ అండ్ డి విభాగం ప్రెసిడెంట్ నరేశ్ షా, ఇంటెల్ ఇండియా కంట్రీ  హెడ్ నివృతి రాయ్ ఈ కార్యక్రమంలో పాల్గొన్నారు. ఈ సందర్భంగా ఐఒటి, ఇ-వేస్ట్ మేనేజ్మెంట్కు సంబంధించి ఐదు కంపెనీలతో అవగాహనా ఒప్పందాలు కుదిరాయి. ఇందులో హనుమాయమ్మ ఇన్ఫోటెక్ అనే కంపెనీ ఐఒటి పరికరాల ఉత్పత్తి కోసం 6.3 కోట్ల డాలర్ల ఒప్పందం కూడా ఉంది.
roo.10,000 kotla pettubadulu, 50,000 udyogaalu lakshyam‘ai-telamgaana, 2017’ sadassu sandarbhamgaa telamgaana aiti saakha mantri ktr rashtra aioo ti, i-wayst management vidhaanaalanu aavishkarinchaaru. aioti polasy dwara aioti aadhaarita vyaapaaraalu, utpatti rangamloki roo.10,000 kotla pettubadulu aakarshinchi 50,000 udyogaalu kalpinchaalani lakshyamgaa nirnayinchaaru. indukosam hyderabad, varangal, sirisilla jillaallo aidu pratyeka jonlu erpaatu chestaaru. smart city solutions, medical, helth aioti, agritec, smart lajisticspy telamgaana aioti pradhaanamgaa drushti pettindi. ‘samagra aioti vyavastha erpaatu dwara ee rangamlo antarjaatiiya saktigaa edagalanukuntunnam. vividha prabhutva ranga samsthalu,saakhalu kuudaa aioti upayoginchaali. ee aasayaalaku anugunamgaane aioti vidhaanam roopondinchaam’ ani ktr cheppaaru. eta 25 vela tannula i-vestto hyderabad prastutam desamlo aaro sthaanamlo undadam aandolana kaligistondannaru. fikki secretery janaral sanjay baaru, rashtra aiti saakha pradhaana kaaryadarsi jayesh ranjan, siant egjicutive  chairman bvr mohan reddi, hulet packerd india ar and di vibhagam president naresh shaa, intel india contrey  head nivruti raay ee kaaryakramamlo paalgonnaaru. ee sandarbhamgaa aioti, i-wayst maenagementku sambandhinchi aidu companylatho avagahana oppandaalu kudirayi. indulo hanumayamma infotec ane company aioti parikaraala utpatti kosam 6.3 kotla dalarla oppandam kuudaa undi.